Connor Metcalfe

Connor Isaac Metcalfe (sündinud 5. novembril 1999 Newcastle'is) on Austraalia jalgpallur, kes mängib keskpoolkaitsjana Saksamaa esiliigaklubis St. Pauli ja Austraalia jalgpallikoondises.

Ta alustas klubikarjääri Austraalia klubis Melbourne City. Austraalia kõrgliigas tegi ta debüüdi 14. jaanuaril 2018 mängus Central Coast Marinersi vastu. Esimese värava lõi ta Austraalia kõrgliigas 3. novembril 2019 mängus Wellington Phoenixi vastu.https://int.soccerway.com/players/connor-metcalfe/500466/ (vaadatud 30.1.2023) Hooajal 2020/21 tuli ta Cityga Austraalia meistriks, lisaks valiti Metcalfe sel hooajal liigahooaja sümboolsesse koosseisu ning ta pälvis parimale alla 23-aastasele Austraalia jalgpallurile antava Harry Kewelli medali.

2022. aasta suvel liitus ta St. Pauliga, kellega sõlmis kolmeaastase lepingu.

Austraalia jalgpallikoondises debüteeris Metcalfe 7. juunil 2021 MM-i valikmängus Hiina Taipei vastu. Ta kuulus Austraalia koondisse 2020. aasta suveolümpiamängude jalgpalliturniiril.

 Viited 

Kategooria:Austraalia jalgpallurid
Kategooria:FC St. Pauli jalgpallurid
Kategooria:Melbourne City FC mängijad
Kategooria:Sündinud 1999